Israel har stormet Al-Shifa-sykehuset i Gaza
Israel ber sivile på sykehuset om å evakuere, etter at de tok seg inn på sykehuset nord i Gaza.  Natt til mandag morgen kom de første meldingene om eksplosjoner og skudd inne på sykehusområdet til Al Shifa i Gaza by.  Like før klokken 10 mandag morgen ber Israels militære sivile på Al Shifa-sykehuset og området rundt om å evakuere.  Fra sykehuset meldes det om dramatiske scener.  Al Jazeera skriver at deres ansatte i Gaza forteller at det er avfyrt skudd på sykehuset, og at folk er skadet. De skriver også at det brøt ut brann på en av sykehusets kirurgiske avdelinger. IDF har bekreftet skuddvekslingen. De sier ifølge Haaretz at deres soldater ble beskutt da de skulle pågripe det de omtaler som terroriser, og at de skjøt tilbake. En video som sirkulerer på X, og som Al Jazeera skriver at de har verifisert, ser ut til å vise folk som flykter til fots fra sykehusets område.  Over 30.000 oppholder seg inne på sykehusområdet, ifølge Al Jazeera. Leger Uten Grenser sa i januar at 50.000 palestinere søker tilflukt på sykehuset.  Al-Shifa-Sykehuset ligger i Gaza by og var før krigen det største i Gaza:  Over 80 personer skal være arrestert ifølge IDF, skriver den israelske avisen Haaretz. IDF hevder noen av de som er arrestert skal være terrorister.  I november gjennomførte Israel et større angrep mot sykehuset.  Fordømmer angrepet Israel har flere ganger anklaget Hamas for å bruke sykehuset som et kommandosenter. Dette gjentar de natt til mandag. – IDF gjennomfører en operasjon med høy grad av presisjon på begrensede områder av Shifa-sykehuset etter å ha fått konkrete beviser som krevde umiddelbar handling, sier talsperson for Det israelske forsvaret IDF Daniel Hagari.  Hagari hevder at Israel er sikre på at Hamas-topper igjen oppholder seg inne på sykehusområdet, og at de planlegger angrep mot Israel herfra. Hamas, som styrer Gaza, nekter for at de bruker sykehus i sine militære operasjoner.  Bakgrunn: Kampen om Shifa-sykehuset: – Umulig å bekrefte – Det er en krigsforbrytelse som bekrefter okkupasjonsstyrkenes intensjon om å tilintetgjøre helsesektoren og ødelegge sykehus på Gaza, skriver deres medie-kontor i en uttalelse på Telegram.  Hevder sivile får evakuere I tillegg til pasienter og helsepersonell, har også flere tusen internt fordrevne palestiner søkt tilflukt inne på sykehusområdet, skriver BBC. IDF sier natt til mandag at folk ikke tvinges til å forlate området, men at det vil være mulig for sivile å evakuere.  Helsemyndighetene på Gazastripen sier i en uttalelse til Al Jazeera at Israel med sitt siste inntog på sykehuset må holdes ansvarlige for livene til pasienter, helsepersonell og andre på området.  – Det de gjør mot Al-Shifa-sykehuset strider mot internasjonale, humanitære lover og regler, skriver de. 
Det israelske forsvaret IDF sier at de natt til mandag har stormet Al-Shifa-sykehuset i Gaza. De hevder Hamas-topper befinner seg på sykehuset. Det meldes om skuddveksling og eksplosjoner på sykehusområdet, og kanalen Al Jazeeras korrespondent sier at det har brutt ut brann på en kirurgisk avdeling. Flere hundre mennesker, inkludert pasienter og helsepersonell, oppholder seg på sykehusområdet Hamas har tidligere nektet for at sykehuset brukes til militære formål. Informasjonskontoret til myndighetene på Gaza fordømmer angrepet. 